SOEK DRINGEND RAAD DIET DOC | Health24
Posted by: Leonie | 2008/09/16
SOEK DRINGEND RAAD DIET DOC
Hier is ek al weer met n vraag. Ek was op die South Beach dieet vir 14 dae en het toe 3kg verloor en my insulienvlakke het toe afgekom na 8.4. Ek het toe terug gegaan op die Lae GI eetplan en het ook verlede week die 3 appels n dag boek gelees en appels bygevoeg. Ek gaan 4/5 dae per week gym toe en doen Cardio en die circuit en power plate. Naweke stap en power plate. Ek het in die 2 weke na South Beach 1.5kg opgetel. Is ek reg met my stelling dat ek moontlik nou spiere bou en daarom weeg ek swaarder en ook dat my metabolisme n tydjie vat om gewoond te raak aan die lae Gi eetplan. Ek eet lae vet proteine met my lae GI veselryke graan. Ek beheer my porsies, ek drink van gister af 2.5 liters water. Hoe lank vat dit voor n mens se liggaam gewoond raak aan oefeninge en regte eetplan en vet begin verbrand? Ek probeer hard om nie moet te verloor nie.
Ek eet appel voor elke ete eet middag slaai saam met proteien en n lae Gi stysel in die aand groente saam met lae gi stysel en laer vet protein. Ek eet in die oggend n lae vet proteien en n lae gi stysel. Ek gebruik slegs vetrye melk (500ml per dag) en n vetvrye yoghurt vir n snack 1 keer per dag as ek honger word tussen in. Ek het my brood vervang met FInn Crisp Original Rye. Ek weet nie wat ek verkeerd doen nie. Ek drink ook een maal per dag vroeg oggend n koppie koffie ek drink geen sap of dieet koeldrank nie net die water.
Ek sal weereend u raad waardeer.
Ek is bly dat jou insulienwaardes so goed gedaal het. Ek kan nie onthou of jy genoem het of jy hierdie lae-GI-dieet a.g.v. konsultasie met 'n kliniese dieetkundige gekry het, al dan nie? Indien Nie, dan moet jy asb 'n afspraak maak met 'n dieetkundige want dit is moontlik dat jy te veel energie inneem ten spyte van die lae-GI en lae-vet produkte wat jy gebruik. Besoek die Webwerf van die Assosiasie vir Dieetkunde in SA by: www.dietetics.co.za en kliek op "Private Practising" om die naaste dieetkundige in jou gebied te vind. Dit is nodig dat iemand met jou gaan sit en uitwerk hoeveel kJ jy inneem en dan korreksies maak indien nodig en vir jou advies gee oor hierdie rondspring met diëte - een week South Beach, dan lae-GI, dan lae-GI plus 3 appels per dag, en nou weer oormatige waterinname. Verder is dit heeltemal moontlik dat jy wel tans besig is om spiere te bou met al die oefening (dis pragtig terloops) en spierweefsel weeg meer as vetweefsel. Neem tog jou mate elke week om te sien of jy cm verloor wat op vetverlies dui, al weeg jy nie minder nie. Wat die water aanbetref, moet jy asb net 1 liter water drink (jou totale vloeistofinname vir die dag behoort ongeveer 2,5 L te wees) andersins sal dit lei tot elektrolietwanbalanse en waterretensie (wat jou ook sal laat swaarder weeg). As jy te veel water drink, word te veel elektroliete uit die liggaam verloor (kalium natrium, magnesium en kalsium) en dit kan tot ernstige gevolge lei.
Matigheid en bestendigheid is die wagwoorde!
Ek was ook op GI dieet. werk nie met my nie. Ek het ook op getel. Ek het nou carbs uit my dieet gesny en hou my porsies dop. Ek dink die GI dieet werk nie met almal nie.